अपनी दानशीलता के कारण वे प्रसिद्ध थे उनके द्वार पर आया जरूरतमंद और गरीब व्यक्ति कभी खाली हाथ नही गया यहा तक की भगवान श्री कृष्ण ने भी उनकी दानशीलता की अनेको बार परीक्षा ली. महावीर कर्ण महाभारत के युद्ध में वीरगति को प्राप्त हुए तथा उन्हें स्वर्गलोक में स्थान प्राप्त हुआ. जब वे स्वर्गलोक पहुंचे तो उनके भोजन का समय हुआ, स्वर्गलोक के सेवक कुछ बड़े से थाल लेकर कर्ण के समीप पहुंचे. जब कर्ण ने उन थालो में भोजन की जगह बहुत सारी स्वर्ण मुद्राए, मोती हीरे देखे तो वे आश्चर्य चकित रह गए तथा भूख से व्याकुल होकर वे देवराज इंद्र के समीप पहुंचे. इंद्र ने उनसे उनकी व्याकुलता का कारण पूछा तो कर्ण बोले की यहा अन्य व्यक्तियों को तो समान्य भोजन परोसा जा रहा है परन्तु मुझे भोजन के रूप में स्वर्ण, हीरे तथा अन्य आभूषण क्यों परोसे जा रहे है ?